
Участници:

Мъже
Жени



Деца
Г-н Хол
Шер 




Мъри 
Дион
Шон
Амбър
Мел
Г-ца Диймър
Дейвид
Сабрина
Лари

Продуцент

Г-н Хол
Когато разбира, че любимата му всъщност е собствената му майка, той се ослепява с железни шишове.

Амбър
Господин Хол, мисля, че говоря от името на всички ни, като казвам … “пфу!” Сигурен ли сте, че е позволено да ни преподавате това?

Г-н Хол
Амбър, това е класическа трагедия “Едип Цар”.

Дион
Поправка. “Едип Смрад”. * Обезмаслени, безкофеинови еспресо дражета?
Шер
Отлично! Откъде ги намери?

Дион
Подарък от Мъри за деня на Мармота.

Шер
“Денят на мармота”. Свестен филм с Бил Мъри и поредно мъчително напомняне, че отново си нямам гадже. О, да имаше момче, което да ми направи подарък за рождения ден. Всички други бяха влюбени. Мъри и Ди, разбира се. Шон и новите му обувки. * Амбър, какъв шок, поддържаше стабилна връзка със себе си. Кога щеше да дойде и моят ред?
Г-н Хол
Няколко съобщения. МТВ прави предаване за новите танци, които вие, умни млади хора, танцувате в момента. Всъщност изпращат снимачен екип в гимназия “Алкот”.

Шон
Бийвъс и Бътхед ще идват ли?
Мъри
Те са от анимация, тъпчо.
Шон
Нищо, искам да ги видя.

Г-н Хол
Ще имаме и ученик на обменни начала. Кой е доброволец да го разведе из училището?

Амбър
Господин Хол, преди да се посветим на някой социален плужек, може ли малко предварителни данни?

Г-н Хол
Всъщност не знам много за него. Но…

Шер
* Ако това беше мюзикъл, щях да запея с пълен глас в мига, когато очите ми видят мъжа на… уф!

Лари
За мен е огромно удоволствие да ви предам филма, който поръчахте, господин Хол.

Г-н Хол
“Да станеш жена”! Знаеш ли какво, Лари, мисля, че това трябва да отиде при треньор Диймър за часа по женско полово възпитание.

Шон
Всъщност, господин Хол, аз го поръчах.

Г-н Хол
Нима?

Шон
Аха.

Мъри
Трябва да поговорим.

НАДПИС
БАРОВКИ
УЧАСТВАТ
РЕЙЧЪЛ  БЛАНЧАРД

СТЕЙСИ  ДАШ


ДОНАЛД  АДИСЪН  ФЕЙЗЪН

ШОН ХОЛЪНД

ИЛАЙЗА ДОНОВАН


ДЕЙВИД  ЛАШЪР


ТУИНК  КАПЛАН


МАЙКЪЛ  ЛЪРНЪР в ролята на Мел


И  УОЛЪС  ШОУН в ролята на г-н Хол

ПО ИДЕЯ НА
ЕЙМИ ХЕКЪРЛИНГ
Г-н Хол
Дами и господа, бих искал да ви представя ученика на обменни начала Дейвид Райт. Момичета, “Господин Съвършен”.

Дион
Шер, хвърли женската си мрежа и плени този мъж. Очарователен е.

Шер
Внезапно разбрах за какво се пее в кънтри-песните. Сърцето ми замря. Двамата ще бъдем завинаги заедно.

Амбър
Господин Хол, ще съм повече от щастлива да разведа Дейвид из училище.
Г-н Хол
Много мило от твоя страна, Амбър.

Шер
О, не! Докато аз планирах бъдещето ни, Амбър ми открадна съпруга!

Шон
Гледайте! Това е новият танц, който подготвям за предаването на МТВ. * Гледайте. ** Добре. С теб и аз изглеждам добре. Не е ли трепач? Наричам го “дрибъл”.

Мъри
Аз му викам “Срамота”.

Шон
Брей! Да те видим тебе.

Мъри
Няма проблем, бейби. Създадох такъв танц, който ще превземе цялата страна, щом излезе по телевизията. Наричам го “Бънджи-скок”. 
Шон
**Мъри, танцът трябва да е повече от 5 секунди и да не лежиш.

Мъри
Ще ми помогнеш ли да стана?

Дион
Припомни ми защо излизам с него.

Шер
Защото, когато не се пльосва така, той е сладък и мил и обожава праха под нозете ти.

Дион
Да, да.

Амбър
Отстранете се! Това е обиколката на новия ученик. Момичето с прозиращите гащи, разкарай се! Ето там е кафенето, което наричаме “Кафене Отврат”.
Дион
Покажи му най-добрата си стойка.

* Добре, трябва да прекараш повече пълноценно време насаме с него, далече от коварната Мис Тинг.

Шер
Да, но къде? Лепнала се е за него като обезцветител към Джени Маккарти.
Дион
Ехо! В случай че ни потрябва, убедих влюбения компютърен гений да ми измъкне програмата на Дейвид.
Шер
О!

Мъри
Ди? Как го убеди?
Шон
Да.

Дион
Незначителна подробност, Мъри. После ще ти кажа. Ще припаднеш.

Мъри
Ха! Тук пише, че младежът се е запътил към часа по модерни танци. Кой нормален мъж се записва на модерни танци?

Шер
Сигурно само там е имало място. Премести се късно.

Шон
Или пък е по-умен отколкото изглежда. Помислете – ние тук си измисляме аматьорски танци за МТВ, а Дейвид търси професионална помощ. 
Мъри
Мислиш ли?

Шон
Аз не “мисля” дълги, но наивни ми братко, аз знам!

Г-ца Диймър
И кое нормално момче се записва за часовете по модерни танци?

Дейвид
Ами преместих се късно през годината и само това ми остана. Вие сте учителката по танци, нали?
Г-ца Диймър
Аз съм най-добрата тук, красавецо. Но поради липса на желаещи, се упражнявам в стрелба от въздуха. * Шат!

Шон
* Тренер Диймър, дойдохме да танцуваме.

Дион
Да.

Мъри
Моделирай ме.
Дион
Формирай ме.

Г-ца Диймър
Продължавайте. Ще ви спра, когато чуя нещо, което ме устройва. * Влизайте!

Дейвид
** Хубав екип.

Шер
Какво? Тези старотии?

Г-ца Диймър
Истинският танц иска отдаване. Изисква упорита работа и тонове пот. Ще трябва да му се посветите. Не се изгърбвай, принцесо. Танцът не е просто да стоите и да си друс-друс-друсате дупето.

Шон
(като войник) Ще направя всичко, което е нужно.
Г-ца Диймър
Добре. Първо упражнение. Донеси ми диетична сода. Веднага! Не я обичам, но искам да го видя да тича. **Ще се оправиш. Пийни нещо. * И 5, 6, 7, 8! Смяна на крака. И 1, и 2, и на-ля-во! Шон, плието ти е кошмарно. Хайде, всички, плие! Дион, легни за 20 лицеви опори! Мъри, не ми се смей. Това не ти е коледно Мъпет Шоу! Браво!
Шер
Изглежда, че помежду ни имаше доста жега, докато танцувахме. Или пък залата не беше проветрена. Но после се появи Амбър и те си тръгнаха заедно. Сигурно я харесва.
Дион
Шер, не е възможно. Амбър е като плодов кейк по Коледа. Твърд, клисав и  минава от ръка на ръка.

Шер
Нима? Виж.

Амбър
* Дейвид, забравих да спомена. Имам билети за концерта на Аланис Морисет в събота вечер. Ще дойдеш ли?

Дейвид
Трудна работа. В града има фестивал на “Стар Трек”. В събота се открива големият форум на Клингон.

Амбър
О, не знаех, че си почитател на “Стар Трек”.

Дейвид
Да. Знаеш ли, имам оригинален чифт уши като на Спок. Ако искаш, бих могъл да задигна един чифт и за теб.

Амбър
Току-що си спомних, че имам много важен ангажимент в събота вечер – ще ми прочистват синусите.
Дейвид
* Здрасти. Слушай, знам, че е малко късно, но дават възстановка на един страхотен филм на Фред Астер. Дават го в “Ню Арт” в събота. Ще се радвам, ако дойдеш с мен.

Шер
Преди или след събирането на “Стар Трек” почитателите?

Дейвид
Какво събиране? А, не, казах го на Амбър, за да се оттегли.

Дион
Да се оттегли? Направо подпали асфалта.
Дейвид
Значи в събота?

Шер
Да.

Дион
* Ехо!

Шер
Толкова е сладък. Господи, какво ще облека?

Мел
** Здравей, скъпа. Шер? Шер? Скъпа?

Шер
Здравей, тате.

Мел
Е, как беше срещата ти с господин Райт?

Шер
О, тате, прекарах най-изумителната вечер в живота си! Досега не бях срещала друг като Дейвид.
Мел
Явно е страхотно момче. Умен, забавен, познава бейзбола и филмите. Колко момчета на тази възраст могат да създадат впечатление като Джак Паланс? Как да не го обичаш?

Шер
Именно. Как да не го обичаш? Той е съвършен.

Мел
Скъпа, скъпа, никой не е съвършен. Всеки си има недостатък. Твоят, например, е да изпращаш глупави верижни писма на всичките ми клиенти.
Шер
А какво трябваше да направя? Да ги изпратя на моите познати? Приятелите не си причиняват такива неща.

Мел
Обади се Барбара Уолтърс. Не беше много радостна.

Шер
Съжалявам.

Мел
Казвам само, че ако не виждаш недостатъците на човека, значи това, което виждаш, не е истинско. Е?

Шер
Добре, тате.

Мел
Сега си имам работа.

Шер
* Спомням си, че мислех Синди Кроуфърд за безупречна. А после направи онзи филм с Били Болдуин. И дори не ми се мисли за онази работа с Ричард Гиър. И внезапно ми просветна! Ами ако татко е прав? Ами ако Дейвид, който изглежда абсолютно безупречен, се окаже пълна измама? О, не!
Амбър
** Шер? Временно се интересувах от Дейвид, но да бъдем реалисти, ти го спечели. Аз не можах. Исках да ти кажа, че нямам нищо против.

Шер
Нима?
Амбър
Не, но татко е психиатър и каза, че ако се държа, сякаш така се чувствам, един ден ще се получи. * Пък и като спечеля конкурса за танци, ще имам гаджета на тълпи.

Дион
Знаеш ли, по-добре накарай баща ти да ти купи ритъм за конкурса.

Амбър
Танцът ми се нарича “Котешка стъпка”. * Патентован е. Копирай го и ще те съдя.

Шон
Не се тревожи.

Мъри
** Обадете се в зоопарка! Трябват ни упойващи стрелички!

Дион
Това не е танц, а отчаян зов за помощ.

Амбър
Звучиш като отчаяна, завистлива гъска.
Дион
Все едно.

Амбър
Извинете.

Шер
Моят мамбо-партньор Дейвид си нямаше никакви недостатъци. Мисията ми беше или да намеря поне един, или да приема, че той е напълно фалшив. Бърз преглед: дрехите – съвсем актуални. Косата – разрошена, не пухкава. Златни верижки около врата – няма.
Дейвид
Шер, взех ти този дребен подарък.

Шер
* О, толкова си мил. Но защо? Днес нямам рожден ден.

Дейвид
Знам, но беше красиво и се сетих за теб.

Шер
* Чао.

Дион
Това подсказва ли ти нещо?

Мъри
Ами да. Хей, Дейвид, ако видиш нещо, което ти напомня за Ди, купи й го вместо мен, става ли?

Дион
Такава късметлийка си да излизаш с него. Той е съкровище.

Шер
Знам. Той е почти съвършен, за да е истински. Но все трябва да има някакъв недостатък, нали?
Дион
Ха! В противен случай ще си стоиш и ще чакаш да се случи нещо. И колкото по-дълго чакаш, толкова по-лошо става.

Шер
Така ли?

Дион
Абсолютно. Можеш ли да си представиш свят, пълен с идеални мъже? “Космо” ще спре да излиза.
Мъри
Искаш ли да направя проучване за този тип? Да намеря нещо за него?

Дион
Предложение от човека, който не знае къде са му ключовете за колата.

Мъри
Знам къде са ми ключовете. Знам точно къде си оставих… в джоба ти. Хубаво е да знам, че ключовете ми са у теб, сладка.

Дейвид
** Ще го кажа само още веднъж. Благодаря ти, че плати сметката за вечерята. Сигурно съм си забравил портфейла в шкафчето в училище.

Шер
Да, сигурно така е станало.

Дейвид
Хей, утре ще те взема за онова нещо за МТВ. Чао.
Шер
Ще броя минутите. * Нека позная – ти си му взел портфейла!

Мъри
Да, но по задължение. Трябваше ни номерът на социалната му осигуровка.

Шон
Помниш ли онова плие в часа по танци? Тогава му го задигнах.

Шер
Това е нередно и съм много разочарована от вас двамата. Какво открихте? Нещо лошо?
Мъри
Ето го досието му. Виж сама.
Шер
Влязъл в клуб за записи и се е отказал след два месеца. И това ли е?

Шон
Освен това дарява пари на “Грийнпийс”, проекта “Глад” и на фонда за обединените колежи за чернокожи.

Шер
Никакви неплатени глоби за паркиране и откраднати книги в библиотеката?

Шон
Не.

Шер
Значи е съвършен.

Мъри
Шер, нека го кажем така – ако ти го зарежеш, аз ще го сваля.


** Искам да говоря с теб, скитнико.

Дейвид
Дадено. Какво има?

Шон
Виж, засега ставаш, но всъщност не знаем нищо за теб.
Дейвид
За какво говорите?

Мъри
Говорим за Шер. Ясно? Тя е много специална.

Шон
Да, затова гледай да не крадеш книги от библиотеката и… да не й разбиеш сърцето.

Мъри
Да, * да, защото тя ни е като сестра. А ние сме правоспособни нинджи.

Шон
Имаме документ.

Дейвид
Наистина?

Шон/Мъри
Наистина.

Дейвид
О! Може ли да ги видя?

Мъри
Разбира се, че можеш. Само че не можеш да ги видиш сега, защото…

Шон
Дадохме да ги ламинират.

Мъри
Шон, това ли успя да измислиш – ламиниране?

Шон
Много ти е лесно да критикуваш.
Мъри
Да, защото това си ти, Шон.

Дейвид
Момчета, момчета, слушайте. Две неща, става ли? Първо – хич не ви бива в това със сплашването. 

Мъри
Най-вече него.

Дейвид
И второ – няма защо да се тревожите за Шер. Обичам я. Не ми остава друго, освен да се отнасям с нея като с истинска богиня.

Мъри
Бива си го.

Шон
Ето ти портфейла.

Дейвид
Намерили сте ми портфейла?

Шон
Да, точно така. * Бам!
Продуцент
* Е, дребни ентусиасти, слушайте. Ще го кажа само веднъж. Хавата е следната. Когато музиката тръгне, започвате да танцувате. Камерата ще се движи наоколо и щом се спре на някого – това е неговият миг. Ясно? Започваме след минута.

Осъзнавате ли, че съм учил във филмовото училище и в Американския филмов институт за това? Благодаря, че ме изслушахте. Пускай!
Шон
** Здрасти, мамо!

Шер
** Ние сме. Нека треньор Диймър да се гордее.

Дейвид
Шер, какво ще кажеш да поседнем за малко?

Шер
Но защо? Сега е наш ред.

Дейвид
Да, знам, само че… такова… аз… ужасно съм нервен и не… не мисля, че ще се справя.

Шер
Имаш сценична треска?

Дейвид
Съжалявам.

Шер
Недей. Чудесно е. Имаш недостатък. Не си фалшив.

Дейвид
Не съм сигурен, че те разбирам.

Шер
Тогава просто  ме целуни.

Дейвид
* Значи не си сърдита, че няма да танцуваме по МТВ?

Шер
Дори не е нужно да стоим тук.

Дейвид
Така ли? Ами да си вземем бургери.

Шер
Мислех си за нещо италианско.

Дейвид
Виж, Шер, в моето семейство мъжете са тези, които вземат решенията. Можеш да го приемеш за друг недостатък. Мило, нали?
Шер
Един е мило.

Продуцент
**Спри, Джери! Спри! Ще местим цирка на друго място.

Амбър
Какво? Не можете да ме отрежете! Не можете да отрежете “Котешката стъпка”!
Продуцент
Съжалявам, хлапета. Явно някакво музикантче-тире-актьор се е нагълтало с флакон пяна за коса и сега си повръща червата пред някаква модна дупка. Да изчезваме.

Амбър
Господине, господин продуцент…Лари, разкарай се!

Лари
Спокойно, Амбър, записал съм целия ти танц.

Амбър
Знаеш ли какво? Ти си дребен откачен воайор! * Махай се!
Шон
* Адски съжалявам, пич.

Лари
О, няма проблем. Беше просто копие. Някой иска ли да види оригинала?

Шер
** Нека да обобщим. Казваш, че учиш тук от септември? Супер странно. Не помня да съм те виждала, а познавам всички.

Сабрина
Какво, Шер, да не мислиш, че съм щракнала с пръсти и магически съм се появила? Как не.

Шер
** Това е вече твърде странно.


Край

